b'\n_START_ARTICLE_\nSekolah Kebangsaan Lasau Tintapon\n_START_SECTION_\nSejarah\n_START_PARAGRAPH_\nBangunan sekolah ini ditubuhkan pada tahun 1980 dengan mempunyai 2 buah bilik darjah dan sebuah bilik guru. Sekolah ini didirikan oleh JKR dan mula digunakan pada 25.08.1980._NEWLINE_Pada mulanya sekolah ini dinamakan SK.Lasau II (Dua)Kota Belud tetapi nama SK.Lasau II (Dua) in tidak kekal, nama tersebut hanya dapat digunakan sejak 25.08.1980 hingga 27.04.1984 sahaja._NEWLINE_Sekolah ini ditukarkan namanya kepada SK.Lasau Tintapon, Kota Belud kerana ada dua sebab; yang pertama, di daerah Kota Belud ini ada beberapa buah kampung yang diberi nama "Lasau\xe2\x80\x9d. Jadi kebanyakan surat\xc2\xad-menyurat yang dihantar ke sekolah ini lambat di terima atau langsung tidak dapat diterima oleh pihak sekolah, kedua Kampung Lasau 11 (Dua) ini sebenarnya terletak diatas bukit. Oleh itu sebelum tahun 1980 panduduk kampung tersebut telah pun turun kebawah (tanah rata) dan membuat perkampungan berhampiran dengan Sungai Tintapon. Maka dengan sebab inilah SK. Lasau 11 (Dua), Kota Belud itu ditukarkan namanya kepada SK.Lasau Tintapon, Kota Belud iaitu mengikut nama Sungai Tintapon._NEWLINE_Pertukaran nama sekolah tersebut telah diakui dan disahkan oleh Jabatan Pandidikan Sabah Ruj JPS/ PSG/PNS/58 yang berkuatkuasa pada 28.04.1984, nama sekolah tersebut digunakan sehinggalah pada hari ini. Pada pertengahan tahun 1989 sebuah lagi bangunan sekolah yang dibuat oleh Jabatan Pendidikan (rancangan kilat) dengan mempunyai 2 buah bilik darjah telah dibina dan mula digunakan pada awal tahun 1990.'